
Projektas

RINKIMŲ Į LIETUVOS JAUNŲJŲ ADVOKATŲ ASOCIACIJOS (LJAA) PREZIDENTUS IR VALDYBĄ TVARKA

1.1. Prezidentas yra vienasmenis LJAA valdymo organas. LJAA kolegialus valdymo organas yra valdyba, kurią sudaro 7 (septyni) nariai, įskaitant prezidentą. Prezidentas ir valdyba renkami LJAA visuotinio narių susirinkimo 2 (dvejiems) metams.

1.2. Prezidentą ir valdybą renka LJAA visuotinis narių susirinkimas iš kandidatų, kurie pateikė šios rinkimų tvarkos 1.3 punkte numatytą dokumentą. Esant nepakankamam skaičiui kandidatų, kad būtų užpildytos visos pozicijos, kiekvienas visuotiniame narių susirinkime dalyvaujantis LJAA narys turi teisę kandidatuoti ir būti renkamas prezidentu ar valdybos nariu.

1.3. Kiekvienas kandidatas į prezidentus ar valdybą, kurį nominuoja bent du LJAA nariai, privalo pateikti užpildytą kandidato formą (priedas Nr. 1). Vienas kandidatas gali kandidatuoti tik į vieną poziciją.
1.4. LJAA nariai su pateiktais kandidatų dokumentais supažindinami ne mažiau kaip prieš 7 (septynias) kalendorines dienas iki LJAA visuotinio narių susirinkimo pradžios. Dokumentai užimti postą turi būti pateikti LJAA prezidentui ne mažiau kaip prieš 14 (keturiolika) kalendorinių dienų iki LJAA visuotinio narių susirinkimo pradžios. Dokumentai privalo būti pateikti raštu ir pasirašyti kandidatų.

1.5. Kandidatas į tam tikrą postą, negalintis pats asmeniškai arba pasinaudodamas elektroninio ryšio priemonėmis dalyvauti LJAA visuotiniame narių susirinkime, turi pateikti LJAA prezidentui savo prisistatymą, su kuriuo LJAA prezidentas supažindina visuotinio narių susirinkimo dalyvius prieš jam prasidedant arba jo metu.

1.6. Kandidatai į LJAA valdybą pasisako abėcėlės tvarka po to, kai pasisakė kandidatai į prezidento postą.

1.7. Kandidatai dalyvauja tokioje rinkimų procedūroje:

1.7.1. ne ilgesnė nei septynių minučių kalba;

1.7.2. ne ilgesnė nei penkiolikos minučių klausimų/atsakymų sesija.

1.8. Renkant valdybos narius, išskyrus prezidentą, kiekvienas LJAA narys turi tokį balsų skaičių, kuris lygus visų į valdybą pasiūlytų kandidatų skaičiui. Asociacijos narys turi teisę paskirstyti turimus balsus savo nuožiūra, atiduodamas juos už vieną ar kelis kandidatus. Valdybos nariais išrenkami daugiausiai balsų surinkę kandidatai. Jei yra daugiau kandidatų, kurie surinko vienodą balsų skaičių, negu renkamų valdybos narių skaičius, rengiamas pakartotinis balsavimas, kurio metu LJAA nariai turi galimybę balsuoti tik už vieną iš kandidatų, kurie surinko vienodą balsų skaičių. 
1.9. Renkant prezidentą, kiekvienas LJAA narys turi vieną balsą. Prezidentu išrenkamas daugiausiai balsų surinkęs kandidatas. Jeigu du ar daugiau kandidatų surenka vienodą balsų skaičių, rengiamas pakartotinis balsavimas dėl vienodą balsų skaičių surinkusių kandidatų.
1.10. Neišrinkus visų valdybos narių, valdybos kadencijos eigoje atsistatydinus ar atšaukus iš pareigų vieną ar kelis valdybos narius, šaukiamas neeilinis LJAA narių susirinkimas įstatų 4.4 punkte nustatyta tvarka. Tokiu atveju kandidatai į valdybos narius turi pateikti 1.3 punkte nurodytą dokumentą ne mažiau kaip prieš 5 (penkias) kalendorines dienas iki neeilinio LJAA visuotinio narių susirinkimo pradžios, su kuriuo LJAA nariai supažindinami susirinkimo metu.
KANDIDATO FORMA
	Data …..……………......

	


Kandidato duomenys:

	Vardas, pavardė, parašas

	…..…………………………………………..………………......


	Kontaktiniai duomenys susisiekimui

	…..…………………………………………..………………......

.............................................................................................


Pozicija į kurią kandidatuojama:

	 FORMCHECKBOX 

	Prezidentas (-ė)



	 FORMCHECKBOX 

	Viceprezidentas (-ė)



	 FORMCHECKBOX 

	Generalinis sekretorius (-ė)



	 FORMCHECKBOX 

	Iždininkas (-ė)



	 FORMCHECKBOX 

	Valdybos narys (-ė)



	 FORMCHECKBOX 

	Valdybos narys (-ė)


	 FORMCHECKBOX 

	Valdybos narys (-ė)




	


Siūlo / rekomenduoja:

	Vardas, pavardė, parašas


	…..…………………………………………..……………………


	Vardas, pavardė, parašas


	…..…………………………………………..……………………

